**บันทึกการประชุมสภาองค์การบริหารส่วนตำบลกระเบื้องนอก**

**สมัยประชุมสมัยวิสามัญ สมัยที่ ๑ ประจำปี พ.ศ. ๒๕๖๑**

**วันที่ ๒๐ เดือน กรกฎาคม พ.ศ. ๒๕๖๑ เวลา ๐๙.๐๐ น.**

**ณ ห้องประชุมสภาองค์การบริหารส่วนตำบลกระเบื้องนอก**

**\*\*\*\*\*\*\*\*\*\*\*\*\*\*\*\*\*\*\*\***

**ผู้เข้าประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายนพรัตน์ จานดี | ประธานสภาฯ | นพรัตน์ จานดี |  |
| ๒ | นายธนาธิป รินไธสง | รองประธานสภาฯ | ธนาธิป รินไธสง |  |
| ๓ | นายปราชญา เหมหาชาติ | เลขานุการสภาฯ | ปราชญา เหมหาชาติ |  |
| ๔ | นางอวยพร โค้งอาภาส | ส.อบต.หมู่ที่ ๑ | อวยพร โค้งอาภาส |  |
| ๕ | นายคำผิน ดีไว | ส.อบต.หมู่ที่ ๒ | คำผิน ดีไว |  |
| ๖ | นายสังคม พลแสน | ส.อบต.หมู่ที่ ๒ | สังคม พลแสน |  |
| ๗ | นางสาวกรวรรณ พงษ์ภักดี | ส.อบต.หมู่ที่ ๓ | กรวรรณ พงษ์ภักดี |  |
| ๘ | นายวิวัฒน์ ศรีชาคำ | ส.อบต.หมู่ที่ ๔ | วิวัฒน์ ศรีชาคำ |  |
| ๙ | นายสัญญา เอื้อไธสง | ส.อบต.หมู่ที่ ๕ | สัญญา เอื้อไธสง |  |
| ๑๐ | นางปราณี มั่นคง | ส.อบต.หมู่ที่ ๖ | ปราณี มั่นคง |  |
| ๑๑ | นางสิรินภากร อือตระกูล | ส.อบต.หมู่ที่ ๖ | สิรินภากร อือตระกูล |  |
| ๑๒ | นางอุ่นเรือน พลสงคราม | ส.อบต.หมู่ที่ ๗ | อุ่นเรือน พลสงคราม |  |
| ๑๓ | นางบังอร คล้ายคลึงมี | ส.อบต.หมู่ที่ ๗ | บังอร คล้ายคลึงมี |  |
| ๑๔ | นางลาวัลย์ กิติสกนธ์ | ส.อบต.หมู่ที่ ๘ | ลาวัณย์ กิติสกนธ์ |  |
| ๑๕ | นางละอองศรี มนกา | ส.อบต.หมู่ที่ ๘ | ละอองศรี มนกา |  |
| ๑๖ | นายสัย ทองทาบ | ส.อบต.หมู่ที่ ๙ | สัย ทองทาบ |  |
| ๑๗ | นายเชาว์ พึ่งน้ำ | ส.อบต.หมู่ที่ ๙ | เชาว์ พึ่งน้ำ |  |
| ๑๘ | นายสมพงษ์ ยินดี | ส.อบต.หมู่ที่ ๑๑ | สมพงษ์ ยินดี |  |
| ๑๙ | นายเกียรติศักดิ์ ศิริกำเนิด | ส.อบต.หมู่ที่ ๑๓ | เกียรติศักดิ์ ศิริกำเนิด |  |
| ๒๐ | นางสมประสงค์ สิงห์ทอง | ส.อบต.หมู่ที่ ๑๓ | สมประสงค์ สิงห์ทอง |  |
|  |  |  |  |  |

**ผู้ไม่เข้าประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายตี๋ ช่างจันทึก | ส.อบต.หมู่ที่ ๑๑ | ตี๋ ช่างจันทึก |  |
|  |  |  |  |  |
|  |  |  |  |  |

**- ๒ -**

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายมีชัย มุ่งลา | นายก อบต. | มีชัย มุ่งลา |  |
| ๒ | นายรุ่งชัย ดอมไธสง | รองนายก อบต. | รุ่งชัย ดอมไธสง |  |
| ๓ | นายเสกสรร ฉวีวงศ์ | รองนายก อบต. | เสกสรร ฉวีวงศ์ |  |
| ๔ | นางณิชชา พลายงาม | เลขานุการนายก อบต. | ณิชชา พลายงาม |  |
| ๕ | นายณัฐชัย บุตรสำราญ | หัวหน้าสำนักปลัด | ณัฐชัย บุตรสำราญ |  |
| ๖ | นายฉัตรมงคล มั่นคง | ผู้อำนวยการกองช่าง | ฉัตรมงคล มั่นคง |  |
| ๗ | นางทิพย์ประภา พันธุ์เหล็ก | นักพัฒนาชุมชน | ทิพย์ประภา พันธุ์เหล็ก |  |
| ๘ | นายชัยภัทร พัฒนะแสง | นักวิเคราะห์นโยบายฯ | ชัยภัทร พัฒนะแสง |  |
| ๙ | นางสาวธัญกมล สิงอุดม | นักวิชาการศึกษา | ธัญกมล สิงอุดม |  |
| ๑๐ | นายณัฐชา พลดงนอก | เจ้าพนักงานธุรการ | ณัฐชา พลดงนอก |  |

**เริ่มประชุมเวลา 0๙.๐๐ น.**

เมื่อที่ประชุมพร้อม เลขานุการได้ตรวจนับองค์ประชุมสภาครบองค์ประชุม จึงแจ้งให้สมาชิกสภาเข้าห้องประชุม เลขานุการสภาได้เชิญประธานสภาองค์การบริหารส่วนตำบลกระเบื้องนอก นายนพรัตน์ จานดี กล่าวเปิดประชุมและดำเนินการตามระเบียบวาระการประชุม ดังนี้

**ระเบียบวาระที่ ๑ เรื่อง ประธานแจ้งให้ที่ประชุมทราบ**

**ประธานสภาฯ** ๑. การจัดกิจกรรมวันเฉลิมพระชนมพรรษาสมเด็จพระเจ้าอยู่ ๖๖ พรรษา ๒๘ กรกฎาคม

๒๕๖๑ ก็จะมีการจัดพิธีถวายพระพรชัยมงคล และลงนามถวายพระพร พิธีถวายสัตย์

ปฏิญาณการเป็นข้าราชการที่ดีและพลังของแผ่นดิน กิจกรรมปลูกต้นไม้(ต้นรวงผึ้ง) กิจกรรมจิตอาสา “เราทำความดี ด้วยหัวใจ” และพิธีถวายเครื่องราชสักการะและพิธีจุดเทียนถวายพระพรชัยมงคล

๒. การตรวจเยี่ยมโรงเรียนและศูนย์พัฒนาเด็กเล็กในเขตพื้นที่ตำบลกระเบื้องนอก

๓. การมอบปัญญาบัตรให้แก่ผู้สูงอายุที่จบหลักสูตรจากโรงเรียนผู้สูงอายุ ในวันที่ ๒๕ กรกฎาคม ๒๕๖๑ ณ องค์การบริหารส่วนตำบลกระเบื้องนอก

๔. โครงการปราบยุงลาย ในวันที่ ๒๖ กรกฎาคม ๒๕๖๑ เวลา ๐๙.๐๐ น. ณ โรงเรียน

กระเบื้องนอกพิทยาคม

๕. โครงการท้องถิ่นปลูกป่าเฉลิมพระเกียรติ “ท้องถิ่น สร้างป่า รักษ์น้ำ” ในวันที่ ๒๖

กรกฎาคม ๒๕๖๑ ณ บ้านเขว้า – โนนตาสุด

๖. การรณรงค์งดเหล้าเข้าพรรษา

จึงขอเชิญชวนสมาชิก อบต. ทุกท่านเข้าร่วมกิจกรรมในครั้งนี้ด้วย

- ๓ -

**ที่ประชุม** รับทราบ

**ระเบียบวาระที่ ๒ เรื่อง รับรองรายงานการประชุมครั้งที่แล้ว**

๒.๑ การรับรองรายงานการประชุมสมัยสามัญ สมัยที่ ๒ ประจำปี พ.ศ. ๒๕๖๑

เมื่อวันที่ ๑๑ เดือน เมษายน พ.ศ. ๒๕๖๑

**ประธานสภาฯ**  ขอเชิญท่านกรรมการตรวจรายงานการประชุม และขอให้ชี้แจงผลการ

ตรวจสอบรายงานการประชุม

**ประธานตรวจฯ** เรียนท่านประธานสภาที่เคารพ ตามที่คณะกรรมการฯ ได้ตรวจสำเนารายงานการ

ประชุมแล้ว ปรากฏว่าไม่มีการแก้ไขเพิ่มเติม จึงขอรับรองรายงานการประชุมครับ

**ประธานสภาฯ** มีสมาชิกท่านใดจะแก้ไขเพิ่มเติมหรือไม่อย่างไร ถ้าไม่มีขอให้ที่ประชุม

รับรองต่อไป

**ที่ประชุม** มีมติรับรองรายงานการประชุมเป็นเอกฉันท์

**ระเบียบวาระที่ ๓ เรื่อง เสนอเพื่อพิจารณา/เพื่อเห็นชอบ**

๓.๑ การเพิ่มเติมและปรับปรุงแผนพัฒนาสี่ปี (พ.ศ.๒๕๖๑-๒๕๖๔) (ฉบับที่ ๒)

ประจำปี ๒๕๖๑

**ประธานสภาฯ** ขอเชิญท่านปลัดองค์การบริหารส่วนตำบลกระเบื้องนอกได้ชี้แจงรายละเอียด

ขอเชิญครับ

**นายปราชญา เหมหาชาติ** ด้วยองค์การบริหารส่วนตำบลกระเบื้องนอกมีความจำเป็นที่จะขออนุมัติปรับปรุง

**ปลัด อบต.** และเพิ่มเติมแผนพัฒนาสี่ปี (พ.ศ.๒๕๖๑-๒๕๖๔) ฉบับที่ ๒ ก่อนอื่นผมขออธิบายถึงข้อ

กฎหมายในการจัดทำแผนฯให้ท่านทราบก่อนนะครับ ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘ แก้ไขเพิ่มเติม (ฉบับที่ ๒) พ.ศ.๒๕๕๙ หมวด ๔ การแก้ไข การเพิ่มเติมหรือการเปลี่ยนแปลงแผนพัฒนา สืบเนื่องจากได้ตรวจสอบจากแผนพัฒนาสี่ปี(พ.ศ.๒๕๖๑-๒๕๖๔) ฉบับอนุมัติ และฉบับเพิ่มเติม(ฉบับที่ ๑) ประจำปี ๒๕๖๑ ไม่มีโครงการที่จะดำเนินการในปี ๒๕๖๒ ดังนั้นเราจึงต้องมีการปรับปรุงเพิ่มเติมโครงการเพื่อที่จะได้ดำเนินการในข้อบัญญัติในปี ๒๕๖๒ มีรายละเอียดดังนี้

- ๔ -

**ยุทธศาสตร์ที่ ๑ ยุทธศาสตร์การพัฒนาด้านโครงสร้างพื้นฐาน**

แผนงาน เคหะและชุมชน

1. โครงการซ่อมแซมถนนชำรุดภายในเขต อบต.กระเบื้องนอก
2. โครงการเสริมผิวลาดยาง Asphaltic conerete สายบ้านโนนละกอ – บ้านเขว้า(ช่วงบ้านพุทราเชื่อมบ้านเขว้า)
3. โครงการซ่อมสร้างผิวลาดยาง Asphaltic conerete สายบ้านโนนละกอ- บ้านหัวสะพาน
4. โครงการก่อสร้างรางระบายน้ำบ้านกระเบื้องนอก หมู่ที่ ๔

**ยุทธศาสตร์ที่ ๓ ยุทธศาสตร์การพัฒนาด้านคุณภาพชีวิต**

แผนงาน การศึกษา

1. โครงการเรียนรู้สู่โลกกว้าง
2. โครงการสายสัมพันธ์วันปิดเรียน
3. โครงการอุดหนุนอาหารกลางวันให้แก่โรงเรียนในเขตพื้นที่ จำนวน ๔ แห่ง
4. เงินอุดหนุนสำหรับสนับสนุนค่าใช้จ่ายในการจัดการศึกษาสำหรับศูนย์พัฒนาเด็กเล็ก

แผนงาน บริหารงานทั่วไป

1. โครงการควบคุมป้องกันโรคเอดส์และป้องกันการท้องไม่พร้อม
2. โครงการสำรวจข้อมูลจำนวนสัตว์ สุนัข แมว และสัตว์อื่นๆ
3. โครงการจัดการขยะมูลฝอยชุมชน จังหวัดสะอาด
4. โครงการหมู่บ้านสะอาดปลอดขยะและปลอดโรค

แผนงาน สังคมสงเคราะห์

1. โครงการส่งเสริมสุขภาพผู้สูงอายุ
2. โครงการพัฒนาศักยภาพสภาเด็กและเยาวชน
3. โครงการเสริมสร้างทักษะในการดูแลผู้สูงอายุ ผู้ป่วยติดเตียง ผู้พิการที่บ้าน
4. โครงการส่งเสริมอาชีพให้กับประชาชนตามแนวทางหลักเศรษฐกิจพอเพียง
5. โครงการส่งเสริมวิถีชุมชนสู่การท่องเที่ยว OTOP

แผนงาน การศาสนา วัฒนธรรม และนันทนาการ

1. โครงการส่งเสริมการออกกำลังกายเพื่อสุขภาพ
2. โครงการแข่งขันกีฬาศูนย์พัฒนาเด็กเล็ก

**ยุทธศาสตร์ที่ ๔ การบริหารราชการให้มีประสิทธิภาพคุณภาพ**

แผนงาน บริหารงานทั่วไป

1. โครงการฝึกอบรมเบื้องต้นเกี่ยวกับวินัยและการรักษาวินัยของพนักงานส่วนตำบล พนักงานจ้าง

- ๕ -

1. โครงการฝึกอบรมเสริมสร้างการป้องกันและปราบปรามการทุจริตและประพฤติมิชอบในการปฏิบัติงาน
2. โครงการฝึกอบรมให้ความรู้เรื่องการจัดทำแผนชุมชนและพัฒนาศักยภาพคณะกรรมการหมู่บ้าน
3. โครงการอบรมคุณธรรมจริยธรรมของผู้บริหาร สมาชิก พนักงาน
4. โครงการสร้างเครือข่ายพลเมืองสีขาวต้านคอรับชั่น
5. โครงการโตไปไม่โกง

แผนงาน รักษาความสงบภายใน

1. โครงการซ้อมแผนป้องกันและบรรเทาสาธารณภัย
2. จัดซื้อวัสดุเครื่องดับเพลิง
3. จัดซื้อวัสดุเครื่องแต่งกาย
4. จัดซื้อสระว่ายน้ำสำเร็จรูป

**ยุทธศาสตร์ที่ ๕ ทรัพยากรธรรมชาติและสิ่งแวดล้อม**

แผนงาน บริหารงานทั่วไป

1. โครงการรักน้ำ รักป่า รักษาแผ่นดิน
2. โครงการกำจัดผักตบชวาและวัชพืชในแหล่งน้ำสาธารณะ
3. โครงการอนุรักษ์ทรัพยากรธรรมชาติและสิ่งแวดล้อม

**บัญชีครุภัณฑ์**

แผนงานบริหารงานทั่วไป

ประเภทครุภัณฑ์สำนักงาน

1. เครื่องปริ้นเตอร์สี จำนวน ๑ เครื่อง
2. เครื่องปริ้นเตอร์ขาวดำ จำนวน ๑ เครื่อง

ประเภทครุภัณฑ์โฆษณาและเผยแพร่

1. จอรับภาพชนิดมอเตอร์ไฟฟ้า จำนวน ๑ จอ
2. จอมอเตอร์ จำนวน ๑ จอ

แผนงานการศึกษา

ประเภทครุภัณฑ์การศึกษา

1. โต๊ะพับอเนกประสงค์ จำนวน ๘ ตัว

รายละเอียดก็มีประมาณนี้ครับ มีท่านใดสงสัยในประเด็นไหนหรือไม่ครับ

**ประธานสภาฯ** ตามที่ท่านปลัดได้ชี้แจงรายละเอียดในการขออนุมัติปรับปรุงแก้ไขเพิ่มเติม

แผนพัฒนาฯ แล้วมีท่านใดจะอภิปรายหรือไม่ครับ

- ๖ -

**นายชัยภัทร พัฒนะแสง** กราบเรียนท่านประธานสภา และผู้เข้าร่วมประชุมทุกท่าน ผมขออธิบายเพิ่มเติมเกี่ยวกับระเบียบการจัดทำแผนพัฒนาสี่ สืบเนื่องจากเดิมเป็นแผนพัฒนาสามปีต่อมาตั้งแต่ปี ๒๕๖๑ ได้ปรับเปลี่ยนมาเป็นแผนพัฒนาสี่ (พ.ศ.๒๕๖๑ -๒๕๖๔) โดยเริ่มระยะเวลาการใช้คือ ๑ ตุลาคม ๒๕๖๐ ถึง ๓๐ กันยายน ๒๕๖๔

และต่อมาก็ได้มีการเพิ่มเติม (ฉบับที่ ๑) โดยอ้างอิงจากยุทธศาสตร์ชาติ ยุทธศาสตร์จังหวัด ยุทธศาสตร์อำเภอ แล้วค่อยมายุทธศาสตร์ของ อบต. สำหรับขั้นตอนการเพิ่มเติม จะมีหลักการและเหตุผล คือ ต้องผ่านคณะกรรมการสนับสนุนแผนพัฒนาฯ โดยมีปลัด อบต.เป็นประธานกรรมการ และคณะกรรมการพัฒนาแผนพัฒนาฯ ก็จะมีนายก อบต. เป็นประธานกรรมการ และสุดท้ายก็จะเป็นอำนาจของสภาพิจารณาให้ความเห็นชอบจึงประกาศใช้ได้ เหตุผลที่เราจะต้องมีการเพิ่มเติมแผนพัฒนาฯ นั้น เนื่องจากเราได้รับนโยบายมาจากรัฐบาล จังหวัด ให้ทำเรื่องนั้น เรื่องนี้ ซึ่งเป็นนโยบายเร่งด่วน แต่เราไม่ได้บรรจุเข้าไปไว้ในแผนพัฒนาฯ เราจึงต้องมีการเพิ่มเติมเข้าไปเพื่อจะได้ดำเนินการได้ เพราะตามระเบียบฯ นั้น เราจะทำโครงการใดโครงการนั้นจะต้องปรากฏอยู่ในแผนพัฒนาฯ เราจึงจะสามารถทำได้

**ประธานสภาฯ** มีท่านใดจะอภิปรายอีกหรือไม่ครับ ถ้าไม่มีผมขอมติที่ประชุม

**ที่ประชุม** มีมติเห็นชอบเป็นเอกฉันท์

**ระเบียบวาระที่ ๔ เรื่อง อื่น ๆ (ถ้ามี)**

**ประธานสภาฯ** มีท่านใดมีเรื่องที่จะชี้แจงในระเบียบวาระอื่น ๆ หรือไม่ครับ ขอเชิญครับ

**นายเชาว์ พึ่งน้ำ** ผมขอสอบถามว่าโครงการเสริมผิวลาดยางที่กำลังก่อสร้างบริเวณบ้านโนนเจริญ

**ส.อบต. หมู่ที่ ๙** ที่ ๑๓ จะมีปัญหากับการวางท่อส่งน้ำหรือไม่ ผมเกรงว่าจะเป็นการขวางทางน้ำ เราจะมี

วิธีการแก้ไขปัญหาตรงนี้อย่างไรครับ

**นายมีชัย มุ่งลา** กราบเรียนท่านประธานสภาฯ และสมาชิกท่าน ก็ขอขอบคุณที่ท่านได้ติดชมชี้แนะ

**นายก อบต.** สำหรับการวางท่อส่งน้ำนั้น ก็เป็นมติของที่ประชุมของบ้านโนนเจริญ หมู่ที่ ๑๓ มติที่ให้

ดำเนินการวางท่อ ก็จะมีอยู่ ๒ จุด การวางท่อก็พอที่จะทำได้ แต่สาเหตุก็คือเราไม่ได้โกยร่องน้ำ ถ้าหากเราเอารถแมคโคไปโกยเป็นร่องก็จะทำให้น้ำไหลได้สะดวกไม่มีปัญหา ผมก็เป็นห่วงอยู่เหมือนกัน ก็เนื่องจากเป็นการออกแบบของกรมชลประทาน ก็ไม่รู้เหมือนกันว่าเขาออกแบบมาอย่างไร ผมก็ได้สอบถามไปยังท่าน ผอ.กรมชลประทาน แล้ว แต่เขาก็ตอบว่าเขาทำตามแบบแปลนของเขา

**ที่ประชุม** รับทราบ

- ๗ -

**ประธานสภาฯ** มีท่านใดจะอภิปรายอีกหรือไม่ครับ ถ้าไม่มีผมขอปิดประชุม

**นายนพรัตน์ จานดี**

**ปิดประชุมเวลา ๑๒.๐๐ น.**

(ลงชื่อ) ปราชญา เหมหาชาติ ผู้จดรายงานการประชุม

(นายปราชญา เหมหาชาติ)

เลขานุการสภาองค์การบริหารส่วนตำบลกระเบื้องนอก

**เรียน**  ประธานสภาฯ

* คณะกรรมการตรวยรายงานการประชุมได้ตรวจสอบรายงานการประชุมดังกล่าวแล้วเป็นไปอย่างถูกต้องและเป็นไปตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. ๒๕๔๗

(ลงชื่อ เชาว์ พึ่งน้ำ ประธานกรรมการ

(นายเชาว์ พึ่งน้ำ)

(ลงชื่อ) สมประสงค์ สิงห์ทอง กรรมการ (ลงชื่อ) ละอองศรี มนกา กรรมการ

(นางสมประสงค์ สิงห์ทอง) (นางละอองศรี มนกา)

(ลงชื่อ) สัญญา เอื้อไธสง กรรมการ (ลงชื่อ) คำผิน ดีไว) กรรมการ

(นายสัญญา เอื้อไธสง) (นายคำผิน ดีไว)

**- ทราบ**

(ลงชื่อ) นพรัตน์ จานดี

(นายนพรัตน์ จานดี)

ประธานสภาองค์การบริหารส่วนตำบลกระเบื้องนอก